**Resocializačný program**

Resocializačný program špecifikuje výkon resocializácie a obsahuje najmä cieľové skupiny, kapacitu, podmienky prijatia do resocializačného strediska, dĺžku trvania resocializačného programu, metódy práce, profesijné zabezpečenie, práva a povinnosti, ponuku následnej odbornej pomoci po skončené pobytu.Resocializačný program je jednotný, kontrolovateľný a záväzný pre celu komunitu.

**Cieľová skupina:** Maloleté deti (ďalej len „klient“), ktoré sú závislé od alkoholu, drog alebo patologického hráčstvas nariadeným výchovným opatrením podľa § 37 ods. 3 písm. c) zákona č. 36/2005 Z.z o rodine a o zmene a doplnení niektorých zákonov, alebo uloženým neodkladným opatrením podľa § 365 alebo § 367 Civilného mimosporového poriadku.

**Účel:** DeD je zriadený na vykonávanie resocializačného programu pre klientov závislých od psychoaktívnych látok, s poruchami správania spôsobených užívaním návykových látok.

**Kapacita:** 30

**Podmienky prijatia:**

* Odborná pomoc sa poskytuje len na základe odporúčania detského psychiatra, alebo psychiatra . Nie je akceptovateľné odporúčanie vydané inými odborníkmi.
* Odborná pomoc sa pre klienta vykonáva len na základe rozhodnutia súdu o výchovnom opatrení, alebo na základe rozhodnutia súdu o neodkladnom opatrení ak bol zo strany orgánu SPODaSK podaný návrh na uloženie výchovného opatrenia
* Klient je prijatý po predchádzajúcom absolvovaní detoxifikácie.

**Základný program resocializácie:** 12 až 24 mesiacov.

**Resocializačný program je rozdelený do 4 fáz.**

Kvalitná realizácia uvedených fáz si vyžaduje uplatnenie individuálneho prístupu ku klientovi. Je povinnosťou zariadenia pre každého klienta vypracovať individuálny resocializačný plán, ktorý je v súlade s nasledujúcimi zovšeobecnenými fázami resocializačného programu.

1. **Fáza– Adaptačno – motivačná (3 max. 6 mesiacov):**

**Prvé 2 týždne je 0. Fáza: „Aklimatizácia“ -** Získavanie dôvery klienta

* prebieha počas prvých mesiacov pobytu klienta
* klient má prideleného sociálneho pracovníka/psychológa/psychoterapeuta, ktorý realizuje individuálne poradenstvo, psychoterapie a facilituje komunitnú skupinovú psychoterapiu ako súčasť resocializácie
* klientsi osvojuje denný režim, pravidlá, základné návyky fungovania   
  v komunite
* klient si buduje pozitívny vzťah k povinnostiam, psychoterapeutickým aktivitám, k resocializácii a ergoterapii. Mení svoj hodnotový rebríček a životný štýl
* kontakt s okolím je prvých 6 týždňov obmedzený, nemá žiadne vychádzky, telefonáty. Je to z dôvodu zabránenia prípadnej recidívy, môže komunikovať len s osobami v rámci zariadenia
* v tejto fáze sa pracuje najmä na motivácii klienta k liečbe
* na konci I. fázy klient „predkladá“ analýzu zistení a čo očakáva od II. Fázy, o jeho prestupe sa vyjadrujú všetci zúčastnení (klienti však nemajú žiadne rozhodovacie právo)

1. **Fáza– nápravno – terapeutická(3 max. 6 mesiacov):**

* klient je vedený k zodpovednosti, podstupuje komplexný resocializačno-psychoterapeutický program
* klient sa samostatne zapája do procesov v komunite
* ide o dôležitú fázu, je plná sociálnych, psychologických a tréningových nástrah
* klient začína mať kontakt s okolitým svetom, začína chodiť na krátkodobé priepustky a kontaktovať sa s rodinou, okolím
* veľmi dôležitá je aktívna práca s rodinou klienta. Prevažná väčšina problémov spojených so závislosťou má pôvod v nezdravom rodinnom prostredí a vzťahoch s blízkymi osobami. Bez ozdraveného rodinného prostredia,   
  do ktorého sa po ukončení procesu resocializácie vrátia, im hrozí recidíva a tým pádom prichádza k zmareniu celej práce. Aktívnu prácu s rodinou je potrebné plánovať, realizovať a vyhodnocovať s orgánom SPODaSK
* Súčasťou programu sú rodinné terapie, ktoré sú súčasťouterénnej terapie,kde sa aktivity zameriavajú na získanie emocionálnej skúsenosti klienta s rodinou,na zvyšovanie motivácie
* posun do III. fázy je totožný ako v I. fáze

1. **Fáza– sociálno – rehabilitačná(3 max. 6 mesiacov):**

* zameranie na sociálne vzťahy (upravenie vzťahov, nadväzovanie nových)
* príprava na rozhodovanie ohľadom ďalšieho štúdia, alebo prípravy na budúce povolanie, získanie pracovných návykov a zručností a v neposlednom rade aj   
  na pomoc pri hľadaní a získaní zamestnania
* klient si buduje autonómnu abstinentskú životnú filozofiu
* klient preberá zodpovednosť nielen za seba ale i za dianie v komunite
* zvyšuje sa psychická zaťažiteľnosť klienta
* nastáva širší kontakt s vonkajším aj rodinným prostredím, má oveľa vyššiu frekvenciu

1. **Fáza - reintegračná (3 max. 6 mesiacov):**

* príprava na odpútanie sa od komunity a pomalý prestup do bežnéhoživota (pokračovanie v prípadnom prerušenom štúdiu, hľadanie zamestnania)
* je potrebné mimoriadne prízvukovať koordinovanú spoluprácu všetkých zainteresovaných subjektov, pretože musí pripraviť rodinu na návrat klienta   
  do domáceho prostredia
* v prípade, ak sa klient nemá v úmysle vrátiť do svojho rodinného prostredia je potrebné zabezpečiť jeho prechod k samostatnému životu a poskytnúť mu všetky formy pomoci, o ktoré má záujem
* napojenie sa na fungujúci klub abstinujúcich

**Metódy práce:** individuálna skupinová sociálna práca, psychologická starostlivosť (vrátane psychoterapie a psychodiagnostiky), špeciálne sociálne poradenstvo, pracovná terapia ergoterapia, arteterapia, muzikoterapia, športová terapia**,** edukácia

**Profesijné zabezpečenie:**psychológ (spolu s terapeutickým výcvikom), špeciálny pedagóg, sociálny pedagóg, sociálny pracovník, pomocný vychovávateľ, technický personál

**Po skončení pobytu:**Po ukončení pobytu je zabezpečená ponuka odbornej pomoci a klientisú motivovaní k možnosti aj naďalej navštevovať zariadenie.

**Práva a povinnosti:**

***Práva klientov***

* Práva klientov zariadenie rešpektuje v zmysle Ústavy SR a príslušných zákonov.
* Všetci klienti majú rovnaké práva, vyplývajúce z fázy programu.
* Pri vykonávaní opatrení SPODaSK sa nesmie využívať ako sankcia zákaz kontaktu s rodičmi, ďalšími príbuznými a blízkymi osobami, vyžadovanie neprimeraných fyzických výkonov, samotka, sociálne vylúčenie od sociálneho prostredia, úpravy vonkajšieho vzhľadu, znevažujúce/ponižujúce oblečenie, zasahovanie do stravovania a iné výchovné prostriedky a postupy práce, ktoré dieťaťu môžu spôsobiť poníženie a môžu zasiahnuť do jeho ľudskej dôstojnosti.
* Žiadnemu klientovi nesmie byť uložená sankcia len preto, že je súčasťou rovnakej skupiny klientov ako klient, ktorý má byť potrestaný, a žiadny klient nesmie byť zodpovedný za rozhodovanie alebo určovanie trestu alebo iného výchovného prostriedku pre iného klienta.
* Klientom sú povolené iba vopred ohlásené návštevy, prípadne mimoriadne návštevy.
* Osobná alebo úradná korešpondencia je povolená bez obmedzenia(v závislosti od fázy resocializačného programu, v ktorej sa klient nachádza).V záujme zabezpečenia ochrany klienta, prevzatie listov/balíkov a ich obsah (cigarety, peniaze) podlieha kontrole zo strany odborného tímu.
* Klient môže používať e-médiá(mobil,tablet, PC) len v určenom čase za prítomnosti službukonajúceho dozoru.
* Každý klient má právo na súkromie.
* Klient nesmie byť vystavený neľudskému a ponižujúcemu zaobchádzaniu.
* Každý klient má všetky práva bez rozlišovania podľa rasy, farby, pohlavia, jazyka, náboženstva, politického alebo iného zmýšľania, národnostného alebo sociálneho pôvodu, majetku, rodu alebo iného postavenia, politického alebo náboženského vyznania.

**Povinnosti klientov**

* Klient nesmie požívať ani prechovávať alkohol, ani iné psychoaktívne látky. Taktiež držba liekov a liečiv na izbách a mimo určeného priestoru nie je klientom povolená. Všetky lieky a liečiva musia byť odovzdané do úschovy zamestnancovi pri prijatí.
* V záujme rozvíjania svojich duševných, sociálnych a fyzických daností je každý klient povinný aktívne sa zúčastňovať resocializačného programu.
* Klient je povinný podrobiť sa po každom opustení zariadenia, návšteve rodinného prostredia „rýchlemu skríningu“.